VNT ตั้งบริษัทใหม่ในเบลเยี่ยม เพื่อจำหน่ายสินค้าในยุโรป
VNT ตั้งบริษัท "Advanced Biochemical Europe" ในเบลเยี่ยม ด้วยทุนจดทะเบียน 20,000 ยูโร หรือประมาณ 766,000 บาท ณ ค่าเงินบาทล่าสุด 38.30 บาท/ยูโร เพื่อขายสินค้าในยุโรป
20 พ.ย. 2558

บริษัท วีนิไทย จำกัด (มหาชน) หรือ VNT ระบุว่า ที่ประชุมคณะกรรมการบริษัทเมื่อวานนี้ (20 พ.ย.) มีมติให้บริษัท แอดวานซ์ไบโอเคมิคอล (ประเทศไทย) จำกัด ซึ่งเป็นบริษัทย่อย ลงทุนจัดตั้งบริษัท Advanced Biochemical Europe (ABE) ในประเทศเบลเยี่ยม ด้วยทุนจดทะเบียน 20,000 ยูโร หรือประมาณ 766,000 บาท ณ ค่าเงินบาทล่าสุด 38.30 บาท/ยูโร โดยมีวัตถุประสงค์ลงทุนจัดตั้งบริษัทสำหรับการจัดจำหน่ายสินค้าในยุโรป โดย ABE จะถือหุ้น 100%
นอกจากนี้คณะกรรมการบริษัท อนุมัติให้บริษัทรับบริการด้านเทคนิค  และชำระค่าบริการสำหรับปี 59 มูลค่าไม่เกิน 25,020,000 บาทให้แก่บริษัท โซลเวย์ เอส.เอ. ซึ่งเป็นบุคคลที่เกี่ยวโยงกันของผู้ถือหุ้นของบริษัท